**LĪGUMS**

Rēzeknes novada Čornajas pagastā

|  |  |
| --- | --- |
| **17.07.2018.** | **Nr.6.3/3** |
|  |  |

**Rēzeknes novada pašvaldības Čornajas pagasta pārvalde**, reģistrācijas Nr.90000014601, vadītāja Oļega Kvitkovska personā, kurš rīkojas saskaņā ar Nolikumu, turpmāk – **Pircējs**, no vienas puses, un **SIA „Lapegles 2”**, reģistrācijas Nr.46801000785, valdes priekšsēdētāja Antona Daudiša personā, kurš rīkojas saskaņā ar Statūtiem, no otras puses, turpmāk – **Pārdevējs**, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Malkas un kokskaidu granulu iegāde Rēzeknes novada pašvaldības Čornajas pagasta pārvaldei” (identifikācijas Nr. ČPP 2018/3), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

1. **Līguma priekšmets un summa**
   1. Līguma priekšmets ir malkas iegāde Rēzeknes novada pašvaldības Čornajas pagasta pārvaldei, saskaņā ar Tehnisko specifikāciju iepirkuma priekšmeta daļā Nr.1 (Līguma pielikums Nr.1) un Pārdevēja Tehnisko un finanšu piedāvājumu Iepirkumā (Līguma pielikums Nr.2).
   2. Pārdevējs pārdod un piegādā un Pircējs pērk un apmaksā 100 m3 malkas, turpmāk – **Prece**.
   3. Līguma kopsumma ir 3398,00 EUR (trīs tūkstoši trīs simti deviņdesmit astoņi *euro* ), saskaņā ar Pievienotās vērtības nodokļa likuma 141.pantu: tiek piemērota nodokļa apgrieztā maksāšana.
2. **Līguma saistību izpildes kārtība un termiņi**
   1. Pušu līgumsaistības tiek uzskatāmas par izpildītām pēc Preces piegādes un nodošanas Pircējam un Preces pieņemšanas un tās vērtības pilnīgas apmaksas no Pircēja puses.
   2. Preces piegādes termiņš – **6** (**sešu**) **mēnešu laikā** no Līguma noslēgšanas dienas.
3. **Preces kvalitāte**
   1. Preces kvalitātei jāatbilst Tehniskās specifikācijas prasībām (Līguma pielikums Nr.1).
   2. Pircējs pārbauda kvalitātes atbilstību, Preces pieņemšanas laikā veicot tās apskati.
4. **Norēķinu kārtība**
   1. Pircējs maksā Pārdevējam par faktiski piegādāto Preci, 30 (trīsdesmit) dienu laikā pēc piegādes veikšanas un Pārdevēja rēķina saņemšanas pārskaitot piegādātās Preces vērtības summu Pārdevēja norādītajā kontā kredītiestādē.
   2. Par apmaksas dienu tiek uzskatīta tā diena, kad Pārdevēja kontā ienāk piegādātās Preces vērtības summa.
5. **Preces pieņemšanas – nodošanas kārtība**
   1. Preces (malkas) pieņemšana – nodošana notiek Preces piegādes vietā: Gaismas ielā 4, Čornaja, Čornajas pagasts, Rēzeknes novads (Čornajas ciema katlu māja).
   2. Pircēja un Pārdevēja pārstāvji veic Preces apskati, nosaka tās daudzumu un ar parakstiem preču pavadzīmē apliecina piegādātās Preces daudzuma atbilstību pavadzīmē norādītajam daudzumam un kvalitātes atbilstību Tehniskās specifikācijas prasībām.
   3. Preces daudzuma vai kvalitātes neatbilstības gadījumā tiek sastādīts attiecīgs akts, kuru paraksta abu Pušu pārstāvji.
   4. Preces pieņemšanas laikā konstatētā nekvalitatīvā Prece tiek atdota Pārdevējam, kurš to apmaina laikā, par kuru Puses vienojas.
   5. Pircējs apmaksā tikai atbilstošās Preces vērtību.
6. **Pušu pienākumi un atbildība**
   1. Pārdevējs apņemas nepieļaut atkāpes no Līguma noteikumiem.
   2. Par Preces piegādes termiņa nokavējumu Pārdevējs maksā Pircējam līgumsodu 0,1% apmērā no Preces vērtības par katru nokavēto dienu.
   3. Ja Pircējs kavē samaksu par Preci, tas maksā Pārdevējam līgumsodu 0,1% apmērā no nokavētā maksājuma summas.
   4. Līgumsoda samaksa neatbrīvo Puses no saistību izpildes.
7. **Nepārvarama vara**
   1. Puse, kura nevar pilnīgi vai daļēji izpildīt savas saistības nepārvaramas varas apstākļu dēļ, 5 (piecu) dienu laikā informē otru Pusi par minēto apstākļu rašanos.
   2. Ja šie apstākļi ilgst vairāk par 3 (trim) mēnešiem, katrai no Pusēm ir tiesības vienpusējā kārtā izbeigt Līgumu bez pienākuma atlīdzināt zaudējumus.
8. **Piemērojamās tiesību normas un strīdu izskatīšanas kārtība**
   1. Puses izpilda Līguma saistības, saskaņā ar Latvijas Republikas Civillikuma normām par pirkuma līgumu.
   2. Visus strīdus un domstarpības, kas rodas starp Pusēm Līguma izpildes gaitā, Puses cenšas atrisināt sarunu ceļā, savstarpēji vienojoties. Ja vienošanās netiek panākta, strīdi tiek risināti tiesā Latvijas Republikas normatīvajos aktos paredzētajā kārtībā.
9. **Citi noteikumi**
   1. Visi Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
   2. Līgums sastādīts uz 2 (divām) lapām 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.
10. **Pušu rekvizīti un paraksti**

|  |  |
| --- | --- |
| PIRCĒJS | PĀRDEVĒJS |
| **Rēzeknes novada pašvaldības**  **Čornajas pagasta pārvalde**, | **SIA “Lapegles 2”** |